माल्थसले सुरुमा अज्ञात लेखकको रुपमा ५० हजार शब्दको एक लेख प्रकाशित गरेका थिए । यसको पहिलो संस्करणले सबै विद्वानहरुलाई तिनछक् बनायो । उनका विचारहरु त्यस बेलाका ठूला दार्शनिकहरु विलियम गोडविन र अन्य समकालीन आशावादीहरुलाई दह्रो प्रहार थियो । उनले जनसंख्याको त्यो डरलाग्दो रुप प्रस्तुत गरे जसको त्यसबेलाका आशावादीहरुले कल्पना पनि गरेका थिएनन् । यो रुप प्रभावकारी पनि थियो साथै तथ्यहरुको आधार प्रस्तुत गरिएकोले विश्वसनीय पनि थियो ।